CELEX: 62018TN0109
Language: fi
Date: 2018-02-22 00:00:00
Title: Asia T-109/18: Kanne 22.2.2018 – VI v. komissio

7.5.2018   
            
            
               FI
            
            
               Euroopan unionin virallinen lehti
            
            
               C 161/53
            
         Kanne 22.2.2018 – VI v. komissio
   (Asia T-109/18)
   (2018/C 161/60)
   Oikeudenkäyntikieli: englanti
   
      Asianosaiset
   
   
      Kantaja: VI (edustajat: asianajajat G. Pandey ja V. Villante)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan alustavasti tarvittavilta osin, että henkilöstösääntöjen 90 artikla on pätemätön ja ettei sitä voida soveltaa nyt SEUT 270 artiklan nojalla käytävässä menettelyssä
            
         
               —
            
            
               ensinnäkin kumoamaan EU:n henkilöstövalintatoimiston (EPSO) 14.11.2017 tekemän päätöksen, jolla on hylätty kantajan 13.7.2017 tekemä valitus ja kantajan 50 000 euron suuruinen vahingonkorvausvaatimus
            
         
               —
            
            
               toiseksi kumoamaan EPSO:n 19.4.2017 tekemän päätöksen, jolla on hylätty kantajan pyyntö EPSO:n valintalautakunnan tekemän sen päätöksen uudelleenkäsittelystä, jolla hänen osallistumisensa kilpailun seuraavaan vaiheeseen evättiin
            
         
               —
            
            
               kolmanneksi kumoamaan sähköisellä EPSO-tilillä 6.2.2017 ilmoitetun päätöksen jättää kantaja pois hakijoita koskevasta luetteloehdotuksesta kilpailua EPSO/AD/323/16 varten
            
         
               —
            
            
               neljänneksi kumoamaan kilpailua EPSO/AD/323/16 koskevan, 26.5.2016 julkaistun kilpailuilmoituksen, ja kumoamaan kokonaisuudessaan luetteloehdotuksen kyseiseen kilpailuun valituista virkamiehistä
            
         
               —
            
            
               määräämään kantajalle edellä mainituista lainvastaisista riidanalaisista päätöksistä aiheutuneesta vahingosta korvauksena 50 000 euroa, ja
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka koskee arviointivirhettä, jonka EPSO/valituslautakunta on tehnyt arvioidessaan kantajan työkokemusta, ja kyseessä olevan kilpailuilmoituksen liitteen III, jossa yksilöidään vaadittava työkokemus, noudattamatta jättämistä.
            
         
               2)
            
            
               Toinen kanneperuste, joka koskee Euroopan unionin perusoikeuskirjan 41 artiklan rikkomista ja kantajan kuulluksi tulemista koskevan oikeuden loukkaamista, sekä perusteluvelvollisuuden noudattamatta jättämistä ja SEUT 296 artiklan rikkomista.
            
         
               3)
            
            
               Kolmas kanneperuste, joka koskee asetuksen N:o 1/58 (1) 1, 2, 3 ja 4 artiklan rikkomista, henkilöstösääntöjen 1 d ja 28 artiklan sekä henkilöstösääntöjen liitteessä III olevan 1 artiklan 1 kohdan f alakohdan rikkomista, sekä yhdenvertaisen kohtelun periaatteen ja syrjintäkiellon periaatteen loukkaamista.
            
         
      (1)  Euroopan talousyhteisössä käytettäviä kieliä koskevista järjestelyistä 15.4.1958 annettu asetus N:o 1, suomenkielinen erityispainos, luku 1, nide 1, s. 14.